పెట్రో వడ్డనకు సిద్ధమవుతున్న కేంద్రం
న్యూఢిల్లీ (ఏజెన్సీ)| PNR| Last Modified      శుక్రవారం,  4 జనవరి 2008 (15:42 IST)
అంతర్జాతీయంగా క్రూడ్ ఆయిల్‌ ధరలు అమాంతం పెరిగిపోవడంతో స్వదేశీయంగా పెట్రో ధరలు పెంచేందుకు కేంద్రం సమాయత్తమవుతోంది. ఈ నెలలో దేశ ప్రజలకు అతి ముఖ్యమైన సంక్రాంతి పండుగ ఉండటంతో ఈ ధరలను వచ్చే నెల నుంచి పెంచేందుకు నిర్ణయించినట్టు కేంద్ర పెట్రోలియం శాఖ వర్గాలు వెల్లడించాయి. అంతర్జాతీయ మార్కెట్‌లో క్రూడ్ ఆయిల్ ధర బ్యారెల్‌కు  వంద డాలర్ల మేరకు పెరిగిందని, అందువల్ల లీటరు పెట్రోల్‌పై రూ.నాలుగు, డీజల్‌‍పై రూ.రెండు పెంచే సూచనలు ఉన్నట్టు ఆ శాఖ కార్యదర్శి ఎంఎస్.శ్రీనివాసన్ సూచన ప్రాయంగా వెల్లడించారు.
అయితే లీటరుకు రూ.నాలుగు అంటే మరీ ఎక్కువగా ఉందని, దీనికి యూపీఏలోని కీలక భాగస్వామ్య పార్టీలు వ్యతిరేకించే అవకాశం ఉందని అందువల్ల రెండింటిపై రూ.రెండు చొప్పున పెంచే అవకాశాలు లేకపోలేదని మరో సీనియర్ అధికారి తెలిపారు. అయితే కిరోసిన్, వంట గ్యాస్ ధరల జోలికి మాత్రం వెళ్లక పోవచ్చని వారు పేర్కొన్నారు.
సంబంధిత వార్తలు